24 
OBSERVATIONES ZOOLOGICAE. 
novem lineas longa, et sedecim lata. In extremo dorso duos pollices longa, 
et sesquitertiam lata ; vel in parte conspicua sedecim lineas longa et viginti 
septem lata. 
Tenuiores sunt, magis acuminatae ; hinc definitio Brissoniana non rejicienda. 
Quaedam per totam longitudinem striatae sunt , ita , ut quae in medio aut 
in apice laeves sunt, casu politae esse videantur. 
In altera , ubi squamae vel rotundatae vel praecisae quasi sunt , sulci tan- 
tum ad basin oculis se praebent , et circulus obscurus seu cinereus margini 
parallelus per squamam ceterum flavicantem decurrit. 
Squamae caudales M. longicaudatae , fulvo - flavescentes sunt, margine 
flavo - nigrescente , et sub forma rhomboidali apparent , sicuti cutis dorsi im- 
pressiones rhomboidales interiores habet. 
Dubius ergo haereo , quid viderit Daubentonius , qui quinque in Mani 
longicaudata digitos numerat? Numerus digitorum an variat? An duae spe- 
cies longicaudatae? 
Collega meus in schola medica Rochardus mihi affirmat , Manem bre- 
vicaudatam singularem caudae vim habere ; magna eam in veneratione apud 
Indos esse, post mortem valde foetere. (Ex illa vi caudae intelligitur , eam 
suffocare elephantem posse ; quam rem missionarius Rottlerus , aut potius 
amicus et collega ejus John , in litteris d. 4. Februarii 1794- mihi refert et affir- 
mat , aliaque simul de hoc animali scribit , quae omnia Magazin encyclope- 
dique inserenda curavi.) (Tr. Ed.') 
D AS YPUS. 
Nescio quid sibi velit Schreberus cum istis fasciis vel seriebus angustiori- 
bus et fixis in utroque cingulorum latere. 
Cinguli in utroque latere usque ad marginem scuti pertingunt, succedit 
ventris cutis mollis. Scuto fortiter distracto , cutis sese ostendit in' margine 
posteriore cinguli , quae contracta sub marginem posteriorem cinguli antece- 
dentis sese retrahit ; hoc in statu apparet , non in altero. 
Videntur porro pone cingulum postremum quidam alii, a lateribus tantum 
paulum mobiles , in medio autem plane cum scuto concreti , et non nisi squa- 
mis regularibus in series congestis quodammodo fascias mentientes. In parte 
anteriore nihil horum reperitur, nullibi in D. tricincto. 
In epidermide cornea observo eam esse colore nigro - aut flavo-fusco , in 
D. tricincto colore rufescente. 
In 
